Jeg var dum nok til at sige ja til en gratis prøve af Telenors trådløse bredbånd.
Den rare sælger fortalte mig at jeg kunne prøve det aldeles gratis i op til 14 dage, og hvis jeg ikke kunne lide det, kunne jeg bare aflevere det igen i den nærmeste telenor butik.
Efter at have modtaget pakken prøvede jeg så deres mobile bredbånd i tre dage, hvor jeg flere gange og flere steder afprøvede hastigheden.
Det er nok overflødigt at nævne at den aldrig kom i nærheden af den grænse sælgeren så flot havde pralet med... "op til en hastighed på X" er et fuldkomment værdiløst udsagn, hvis ikke sælgeren er villig til at fortælle hvad den forventede gennemsnitshastighed er, skal jeg fremover slet ikke så meget som prøve noget.

Da jeg så havde afleveret apperatet begyndt morskaben for alvor.

Den rare mand i butikken forsikrede mig om at alt var i den skønneste orden, at kontoen var lukket og jeg ikke skyldte dem en krone.

Nu har jeg så for tredie gang alligevel modtaget en regning, denne gang med trusler om inkasso.
Jeg har de to andre gange jeg har modtaget en regning fra Telenor i denne sag været så pligtskyldig at jeg har taget kontakt og forklaret situationen, og fået deres rare servicemedarbejders ord for at NU var denne sag lukket.

Nu sidder jeg så for tredie gang med en regning på en sag jeg tre gange før har fået tilsagn om skulle være ude af verden.

Nu kan jeg ikke lade være med at tænke at grænsen for inkompetence simpelthen må være nået, og nu må vi være ved at bevæge os ind i grænsen for det kriminelle.
Hvis denne sag havde været i en anden virksomhed med lidt mindre styr på tingene, ville en sådan regning nok være blevet betalt. En regning der ikke har nogen gang på jord.
Jeg skylder ikke Telenor en krone, tværtimod har jeg gavmildt øst ud af min tid for at prøve at hjælpe dem med at rette deres misforståelse.

Derfor vakler jeg nu mellem at melde dem til politiet for forsøg på bedrageri, eller istedet sende dem en regning for den tid jeg bruger på at kommunikere med deres muligvis kun inkompetente medarbejdere. Tid der tydeligvis er komplet spildt for begge vore virksomheder.

Hvis en Telenormedarbejder skulle besvare denne anmeldelse, så har jeg et par spørgsmål jeg gerne vil have svar på:
1. Er i virkelig så hamrende inkompetente?
2. Hvad er JERES politik, hvis nogen sender jeres virksomhed regning på regning for noget de påstod ville være gratis, uanset at i gang på gang gør dem det klart, og får deres ord på at sagen ER afsluttet? Gør i enten det at i A) Melder dem til politiet, eller B) sender I dem en regning for at spilde jeres tid?
Jeg er meget interesseret i at høre jeres svar særligt på spørgsmål 2, da svaret på 1 desværre ret meget kun kan være et rungende JA, hvis i ikke vil indrømme at have kriminelle intentioner.

(konto nr 426130900)

Opdatering:
Nu skriver vi 9/5 2013 - næsten et par uger efter en Telenormedarbejder skrev her at sagen nu var håndteret.
Idag sidder jeg så med endnu en regning i samme sag.
Denne gang med rykkergebyrer for de penge jeg aldrig har skyldt til at starte med.

Målet er nu fuldt, og sagen vil blive overgivet til politiet.

Inkompetence kan simpelthen ikke strække sig så langt, der MÅ være kriminel intetention bag.